open-index/open-wikipedia-markdown huggingface dataset:
Neri Gulbransson Kolkinn

**Neri Gulbransson Kolkinn** () var ein norsk lærar, gardbrukar og stortingsmann frå Flesberg i Buskerud.

Kolkinn var son til ein husmann og handverkar. Sjølv var han lærar i sju år og ei tid tømmerhandlar for eit større firma. Frå 1883 var han gardbrukar på Lande i Flesberg, garden kjøpte han av svigerfaren. Han var ordførar i Flesberg 1884-87, og 1890. Også forlikskommissær og medlem av amtsutvalet.

Kolkinn vart vald til 1. representant for Buskeruds amt på Stortinget for perioden 1889-91. I 1889 var han medlem av gasje- og pensjonskomiteen. Han røysta i lag med Moderate Venstre. Vinteren 1890 døydde han på garden sin i Flesberg.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Hans Haga den eldre

**Hans Jensen Haga** () var ein norsk gardbrukar og stortingsmann frå Nannestad i Akershus. På Stortinget representerte han partiet Høgre.

Haga gjekk ein vinter på Sagatun Folkehøyskole. Han overtok farsgarden i 1869 og dreiv denne i lang tid. Frå 1908 var han statsrevisor.

Haga var frå 1874 til -98 og frå 1904 til -10 medlem av heradsstyret i Nannestad, ordførar 1882-90 og 1904-10. Elles hadde han mange kommunale verv, og var forlikskommissær 1883-89. Perioden 1884-1912 var han med i amtsskulestyret i Akershus.
 
Haga representerte Akershus amt på Stortinget i tida 1889-1903. I alle åra på tinget var han med i protollkomiteen, sekretær 1892-94. År 1899 var han medlem av komiteen om manntalslova. Tidlegare, i 1896, var han medlem av ein departementskomite vedkomande fattiglova.

Han døydde på Haga i Nannestad i 1924.

## Kjelde
* Lindstøl, Tallak: *Stortinget og Statsraadet 1814-1914*. Kristiania, 1914
Johnny Depp

**John Christopher Depp II**, kjend som **Johnny Depp** () er ein amerikansk skodespelar.
Han har også fått et sexsymbol status i amerikansk film. Han har to gonger blitt kåra som «Sexiest Man Alive» («Den mest sexye mannen i live» av People magazine i 2003 og 2009. Johnny Depp er kjend for å spela ofte eksentriske hovudroller frå ei lang rekkje filmar. Han har fått ei stjerne på Hollywood Walk of Fame.

## Filmografi (utval)

* A Nightmare on Elm Street (1984)
* Platoon (1986)
* Edward Saksehånd (1990)
* What's Eating Gilbert Grape (1993)
* Ed Wood (1994)
* Don Juan deMarco (1994)
* Dead Man (1995)
* I siste sekund (1995)
* Donnie Brasco (1997)
* Fear and Loathing in Las Vegas (1998)
* Den niende porten (1999)
* Sleepy Hollow (1999)
* Sjokolade (2000)
* Blow (2001)
* Pirates of the Caribbean: The Curse of the Black Pearl (2003)
* Once Upon a Time in Mexico (2003)
* Finding Neverland (2004)
* Charlie og sjokoladefabrikken (2005)
* Corpse Bride (2005)
* Pirates of the Caribbean: Dead Man's Chest (2006)
* Pirates of the Caribbean: At World's End (2007)
* Sweeney Todd - Demonbarbereren fra Fleet Street (2007)
* The Imaginarium of Doctor Parnassus (2009)
* Public Enemies (2009)
* Alice i eventyrland (2010)
* The Tourist (2010)
* Rango (2011)
* Pirates of the Caribbean: On Stranger Tides (2011)
* The Rum Diary (2011)
* 21 Jump Street (2012)
* Dark Shadows (2012)
* The Lone Ranger (2013)
* Transcendence (2014)
* Into the Woods (2014)
* Mortdecai (2015)
* Black Mass (2015)
* Alice i eventyrland 2 (2016)
* Pirates of the Caribbean: Dead Men Tell No Tales (2017)
* *Murder on the Orient Express* (2017)
* *Sherlock Gnomes* (2018), røyst
* *Fantastic Beasts: The Crimes of Grindelwald* (2018)
* *The Professor* (2018)
* *City of Lies* (2018)
* *Waiting for the Barbarians* (2019)
* *Minamata* (2021)
* *Jeanne Du Barry* (2023)

## Kjelder

* Filmografien er frå Johnny Depp si side på Imdb.com

**Denne artikkelen bygger på «[[:en:Johnny Depp|Johnny Depp]]» frå ,  den 6. april 2011.*  

## Bakgrunnsstoff

*
John Gustafson

**John Gustafson**, kjend som **Gus Gustafson** og **Johnny Gustafson** () er ein engelsk bassist og vert sagt å vere den viktigaste bassisten frå Liverpool etter Paul McCartney. Han har spelt med 60-talsbanda The Big Three og The Merseybeats og var kjend for å synge i den originale innspelinga av *[[Jesus Christ Superstar]]* som apostelen Simon. Han har delteke på Roger Glover-songen «Watch Out For The Bat Now» som vokalist. Han er truleg mest kjend for å ha spelt bass i fleire inkarnasjonar av Ian Gillan Band og progrockbandet Quatermass. Han var òg med i ei ny utgåve av The Pirates, som var det opphavlege backingbandet til Johnny Kidd. Gustafson spelte òg på fire av dei tidlege albuma til Roxy Music, inkludert den einaste amerikanske hitsingelen deira, «Love Is The Drug».

## Diskografi
### Som musikar
**Med [[The Big Three]]**
* *At The Cavern* Decca [EP] (1963)
* *Resurrection* Polydor (1973)
**Med [[The Merseybeats]]**
**The Merseybeats* Fontana (1964) 
**On stage*  Fontana [EP](1964)
**I think of you* Fontana [EP] (1964) 
**Wishin' and hopin*' Fontana [EP] (1964)
**The Merseybeats greatest hits* Look [compilation] (1977)
**Beats and ballads* Edsel [compilation] (1982)
**Med [[Quatermass]]**
**Quatermass*  Harvest (1970) *reissue* Repertoire (1990)
**Med [[Hard Stuff]]**
*Bulletproof*  Purple (1972)
*Bolex dementia* Purple ( 1973) 
*** Butterfly Ball** (Roger Glover)
*[[The Butterfly Ball and the Grasshopper's Feast]]* (1974) *re-issue* Purple 2003
* **[[Shawn Phillips]]** band
*Furthermore* (1974)
*Rumplestiltskin's resolve* (1976)
* **Roxy Music**
*[[Stranded av Roxy Music|Stranded]]* Island (1973) 
*[[Country Life]]* Island (1974) 
*[[Siren av Roxy Music|Siren]]* Island (1975) 
*[[Viva!]]* Island (1976) 
***[[Ian Gillan Band]]**
Gillan/Fenwick/Gustafson/Moran/Nauseef
*Child in time* Oyster(1976) 
Gillan/Fenwick/Gustafson/Towns/Nauseef
*Clear air turbulence* (1977) Island *re-mastered* Eagle 1998
*Scarabus* (1977) Island *re-mastered*  Eagle (1998) 
*Live at Budokan Vol 1&2* Virgin (1978) (2LP set) 
*The Rockfield mixes* Angel Air (1997) 
*Live at the Rainbow* Angel Air (1978) 
* **[[Gordon Giltrap]] band**
*The peacock party* PVK (1981) 
*Live Electric* (1981) 
***[[Johnny Kidd & The Pirates|The Pirates]]**
Green/Gustafson/Farley 
*Lights out/I'm into something good* EP(1986)
Green/Gustafson/Britton
*Still shakin* Magnum/Thunderbolt (1988) 
Green/Gustafson/Samson 
*Live in Japan* Thunderbolt (2001)
**Re-issue** [2CD set]
*Sony/Columbia (2001)
*Sanctuary (2002)
*Indigo (2008)

### Soloalbum
**Goose Grease* Angel Air 1997

## Kjelder

**Denne artikkelen bygger på «[[:en:John Gustafson|John Gustafson]]» frå ,  den 6. april 2011.* 
*** oppgav desse kjeldene:*


## Bakgrunnsstoff
* Intervju med John Gustafson, august 2007 
*  The Musicians' Olympus: John Gustafson
Hindutva

**Hindutva** viser til rørsler som fremjer hindunasjonalisme i India. Ordet blei laga av Vinayak Damodar Savarkar og lansert som tittelen på ein pamflett i 1920. Paraplyorganisasjonen Sangh Parivar samlar i dag ulike Hindutva-grupper, som Rashtriya Swayamsevak Sangh (RSS), Bharatiya Janata Party (BJP), Bajrang Dal og Vishwa Hindu Parishad.

Medan Hindutva-ideologien oppstod tidleg på 1900-talet, fekk han først større tyding mot slutten 1980-åra. To omstridde saker, Shah Bano-saka og Ayodhya-saka, mobiliserte mange fleire hinduar til rørsla. Ayodhya-saka førte til store opptøyar og drap mellom indiske hinduar og muslimar. I løpet av 1990-talet fekk Hindutva-parti politisk makt, og BJP sat med regjeringsmakta i India frå 1998 til 2004.

Hindutva-grupper legg vekt på å verna om «hinduiske verdiar», og er mellom anna imot den noverande indiske ordninga med ulike lovar for dei ulike trussamfunna i landet når det gjeld ekteskap, arv og familie. Dei har gått imot særbehandling av religiøse minoritetsgrupper, som muslimar. Gruppene går også gjerne imot vestleg innverknad, som kristen misjonering retta mot hinduar eller «uhinduiske skikkar» som valentinsdagen.

## Kjelder

* *Denne artikkelen inneheld stoff frå [http://en.wikipedia.org/w/index.php?title=Hindutva&oldid=404639893 «Hindutva]» frå , den 6. april 2011.*
Christian Strand

**Christian Strand** () er ein norsk skodespelar, journalist og programleiar.

## Biografi

### Barndom og utdanning
Christian Strand blei adoptert tre månader gamal frå Indonesia av Arne Strand (politisk redaktør i Dagsavisen), og kona hans. Han har ingen sysken.

Allereie 12 år gamal starta han i NRK i 1992, som ein av programleiarane i barne- og ungdomsserien Midt i smørøyet.

Ved sida av ungdomsskulen på Siggerud og vidaregåande på Drømtorp i Ski jobba Strand som ekstrahjelp på butikkar. Han var også ein periode junior trainee-aksjemeklar hjå DNB Markets.

Etter fullført vidaregåande tok Strand utdanning ved Handelshøyskolen BI og Washington State University. Han har bachelorgrad i forretningar og administrasjon. Dessutan har han ex.phil. og ex.fac. juridikum frå Universitetet i Oslo. I Pullman i USA tok han også fag innan fjernsyn.

### Jouranlist

Han har hatt arbeid som journalist for Se og hør og Østlandets Blad.

Seinare har han arbeidd som intervjuar og reporter i NRK-program som Frokost-TV, Sommermorgen, Kvitt eller dobbelt og Migrapolis. Ein periode var han feltreporter i NRK P3 sitt radioprogram NRQ.

### Talkshow-vert

I januar 2008 debuterte han som talkshow-vert i talkshow-programmet *I kveld* som gjekk måndag til torsdag på NRK2 klokka 22:20. Sommaren 2008 var han med i sommarsatsinga til NRK, og frå 1. juli til 31. juli blei *I kveld* sendt på NRK1 med 300.000 sjåarar i gjennomsnitt, med ein topp på 412.000. *I kveld* heldt fram på NRK2 til 10. desember 2009. I løpet av dei to åra har programmet vorte vitja av over 1000 gjester. Mellom anna har Strand intervjua: milliardæren Bill Gates, nobelkonsertverten Michael Caine, wikipediagründeren Jimmy Wales, statsminister Jens Stoltenberg, FRP-leiar Siv Jensen, tidlegare LO-leiar Gerd Liv Valla og utanriksminister Jonas Gahr Støre. Programmet har hatt som profil å vera ein kombinasjon av unge og etablerte gjester, samt trekkja fram kvinner og minoritetar.

### Skodespelar og musikar

Strand hadde ei rolle i barneserien *Lillys butikk* frå 1993 til 1996. Frå 2000-2001 hadde han rolla som *Knut Arne Olsen* i den norske såpeserien Hotel Cæsar. Han spelte også pikkolo i 738 episodar av serien. Han hadde også ei rolle i filmen *Sebastians verden*, som rollefiguren Moon.

Strand har vore aktiv innan musikk. Han hadde hausten 2000 ein hit med låta «Maybe Baby», som også var ein del av TV-serien Hotel Cæsar. Låta blei skriven av Kim Kolstad. Denne låta låg på fyrsteplassen på VG-lista jola 2001.

### Idrettsmann

Strand var i en rekkje år aktiv utøvar i sprint, og representerte friidrettsklubben SK Vidar. Hans personlege rekord på 100 meter er 11,28 sekund, frå juni 1998 på Bislett Stadion. Då representerte han Ski IL. På 200 meter hadde han 23,24 sekund, frå same staden to år seinare.

## Referansar

## Kjelder

**Denne artikkelen bygger på «[[:nb:Christian Strand|Christian Strand]]» frå ,  den 6. april 2011.*
Periferieininga Páros

**Periferieininga Páros** (gresk Περιφερειακή Ενότητα Πάρου, *Periferiakí enótita Párou*) er ei av dei 13&nbsp;periferieiningane i&nbsp;periferien Dei sørlege egeiske øyane. Ho vart oppretta ved den administrative reforma i 2010, og&nbsp;var tidlegare ein del av prefekturet Kykladane.

Periferieininga er sett saman av øyane og kommunane (nummer på kartet)
*Andíparos (5)
*Páros (14)
Hovudstaden er Páros.

## Byar og tettstader
Dei største byane og tettstadene i periferieininga er:

## Referansar
Kavála prefektur

**Kavála prefektur** (gresk Νομός Καβάλας, *Nomos Kavalas*) var fram til 2010 eit prefektur i Hellas i periferien Aust-Makedonía og Thráki. Hovudstaden i prefekturet var byen Kavála. Prefekturet inkluderte òg øya Thásos.

## Administrativ inndeling

Frå 2011 er det tidlegare prefekturet delt i dei to periferieiningane Kavála og Thásos.

## Referansar
Pireus prefektur

**Pireus prefektur** (gresk Νομός Πειραιά, *Nomós Pireá*) var eit prefektur i Hellas. Det var ein del av periferien Attikí og storprefekturet Aten-Pireus. Hovudstaden i prefekturet var byen Pireus. Prefekturet dekte byområdet Pireus i den sørvestlege delen av storbyområdet til Aten, men inkluderte òg fleire øyar i Saroniabukta (som Salamína, Éjina og Póros), Méthana og Trizína på halvøya Peloponnes og øya Kýthira med Andikýthira sør for Peloponnes. Ved den administrative reforma  i 2010 vart prefekturet delt i to periferieiningar, periferieininga Pireus, som dekkjer sjølve byområdet, og periferieininga Øyane, som dekkjer øyane og området på Peloponnes.

## Administrativ inndeling

Frå 2011 er det tidlegare prefekturet delt i dei to periferieiningane Pireus og Øyane.

## Referansar
Hermafroditt

**Hermafroditt** er eit levande vesen som er tvikjønna, altså dyr eller planter som har både mannlege og kvinnelege kjønnsorgan. Ordet er henta frå Hermafroditos, som var avkom av Hermes og Afrodite i gresk mytologi.
Hermafrodittisme er vanleg for enkelte dyregrupper, som sniglar, østers og reker, men hjå til dømes pattedyr er tilstanden eit avvik. 

## Sjå òg
* Androgyn
* Interseksualitet, variasjonar i kjønnskarakteristikum hjå menneske

## Bakgrunnsstoff
Náxos og dei små Kykladane

**Náxos og dei små Kykladane** (gresk Νάξος και Μικρές Κυκλάδες, *Náxos ke Mikrés Kykládes*) i øygruppa Kykladane i Egearhavet er ein kommune i Hellas som administrativt høyrer til under periferieininga Náxos i periferien Dei&nbsp;sørlege&nbsp;egeiske&nbsp;øyane.

Kommunen vart oppretta ved at ein frå 2011 slo saman dei to tidlegare kommunane Náxos og Drymalía på øya Náxos og fire tidlegare kommunar i Dei små Kykladane, Donoúsa, Koufonísia, Skhinoúsa og Iráklia. Dei tidlegare kommunane er no kommunaleiningar.

## Byar og tettstader
Dei største byane og tettstadene i kommunen er:

Andre busetnader på øya er:

Småøyar i kommunen:
* Koufonísia (391)
* Skhinoúsa (229)
* Donoúsa (213)
* Iráklia (148)
* Panajía (0)
* Ajía Paraskeví (0)
* Mákares (0)
* Makhéres (0)
* Skylonísio (0)
* Strongylí (0)
* Kharavgí (0)
* Venétiko (0)
* Megálos Avelás (0)
* Mikrós Avelás (0)
* Ájos Andréas (0)
* Voúlgari (0)
* Daskálio (0)
* Glaronísio (0)
* Káto Koufonísio (0)
* Kéros (0)
* Lázaros (0)
* Megáli Pláka (0)
* Plakí (0)
* Prasoúra (0)
* Tsouloúfi (0)
* Árjilos (0)
* Klidoúra (0)
* Ofeidoússa (0)
* Pláka (0)

## Referansar
Hagfors

:*Hagfors eller Hagforsen er også namnet på gnr. 108 i [[Vefsn]].*

**Hagfors** er ein svensk by og centralort i Hagfors kommun i Värmlands län i landskapet Värmland. I 2005 hadde byen  innbyggjarar. 

Hagfors fekk bystatus først i 1950, noko som gjer han til den tredje yngste byen i Sverige; det er berre Säffle og Oxelösund som fått bystatus seinare.

## Bakgrunnsstoff
*Nettstaden til Hagfors kommun
Fjugesta

**Fjugesta** er ein svensk tettstad og centralort i Lekebergs kommun i Örebro län i landskapet Närke. I 2005 hadde byen  innbyggjarar. 

## Bakgrunnsstoff
*Nettstaden til Fjugesta kommun
Kumla

**Kumla** er ein svensk by og centralort i Kumla kommun i Örebro län i landskapet Närke. I 2005 hadde byen  innbyggjarar. 

Han er mest kjend for Anstalten Kumla, eit fengsel for grove lovbrytarar.

## Bakgrunnsstoff

*
Maleku

**Maleku** (*malécu jaíca* eller *maléku jaíka*, òg kjend som *guatuso*) er eit chibchansk språk som vert tala av i overkant av 200 malekuar i Guatuso i det nordlege Costa Rica. 
Maleku er rekna som eit truga språk ettersom det har få brukarar og desse har ein tendens til å gå over til å snakka majoritetsspråket spansk. Malekuane levde isolert fram til midten av 1800-talet, og det er blitt gjort relativt lite forsking på språket. Maleku har ein rik munnleg forteljartradisjon.

Maleku har eit forholdsvis enkelt fonemsystem. Verbalsystemet er ergativt, og verba blir hovudsakleg bøygde modus. Substantiva blir markerte for flertall, men ikkje for bestemtheit, og dei blir ikkje bøygde i kasus. Språket har inga fast ordstilling, men den mest grunnleggjande rekkjefølgja er ergativ–absolutiv–verbal.

## Teksteksempel
Dette tekstutdraget er starten på skapingsforteljinga til malekuane, slik ho er er fortald i boka *Laca majifijica* («Jordas omforming»). Ho handlar om første gongen gudane, som held til ved kvar sin elveende, møter kvarandre. «Huset» er ein metafor for verda.

## Kjelder

**Denne artikkelen bygger på «[[:nb:Maleku|Maleku]]» frå ,  den 21. september 2013.* 
*** oppgav desse kjeldene:*

### Litteratur
*
Koufonísia

**Koufonísia** (gresk Κουφονήσια) var tidlegare ein eigen kommune i Hellas. Han omfatta dei to små øyane Áno Koufonísi og Káto Koufonísi i Kykladane i Egearhavet, samt naboøya Kéros. Det samla arealet er 14&nbsp;km².

Frå 2011 inngår øyane som ei kommunaleining i kommunen Náxos og dei små Kykladane, som er ein del av periferieininga Náxos i periferien Dei sørlege egeiske øyane.

Ved folketeljinga i 2021 hadde kommunaleininga Koufonísia 391&nbsp;innbyggjarar, medan tettstaden med same namn hadde 389&nbsp;innbyggjarar.

Øyane ligg søraust for Náxos og vest for Amorgós.

## Referansar

## Kjelde
Bomullspinne

**Bomullspinnar** (ofte kalla *Q-tips*) er små plast- eller trepinnar med bomull på kvar ende. Dei er mindre enn ein finger, og gjer at ein kan utføra småarbeid nettare. Bomullspinnar vert ofte brukt i medisinen, til personleg hygiene, sminkebruk og til kunst og handverk. Ein utbreidd bruk er reingjering av øyre, men det er berre tilrådd å bruka bomullspinnar i foldane på det ytre øyret ettersom det kan medføra skade på øyret å stikka gjenstander inn i øyregangen.

Bomullspinnen vart oppfunnen i 1922 av polsk-amerikanske Leo Gerstenzang, som la merke til korleis kona festa små bomullsdottar til tannpirkarar for å stella småbarnet deira. Han lanserte ferdige bomullspinnar, og kalla først produktet sitt «Baby Gays» og seinare «Q-tip Baby Gays», der Q stod for «quality». Dette blei seinare korta ned til «Q-tips», som fleire stader blei eit utbreidd namn for alle bomullspinnar. Selskapet Unilever eig i dag merket Q-tips. 

Pinnen inni produktet var opphavleg av tre, men etterkvart tok ein også i bruk papirrullar og plast. Bomullspinnar til medisinsk bruk blir framleis laga med trepinnar, som kan steriliserast ved høge temperaturar. Desse pinnane er rundt 15 cm lange, og har berre bomull i eine enden. Bomullspinnar til hushaldningsbruk er rundt 8 cm lange og har bomull i begge endar.

## Bakgrunnsstoff

## Kjelder

*«History»  ved qtips.com
*Tuva Jorfald, «Q-tips skader øret», nrk.no, 5. mai 2011

**Denne artikkelen bygger på «[[:nb:Bomullspinne|Bomullspinne]]» frå ,  den 7. april 2011.*  
 

**Denne artikkelen bygger på «[[:en:Cotton swab|Cotton swab]]» frå ,  den 9. mai 2011.*
Periferieininga Mílos

**Periferieininga Mílos** (gresk Περιφερειακή Ενότητα Μίλου, *Periferiakí enótita Mílou*) er ei av dei 13&nbsp;periferieiningane i&nbsp;periferien Dei sørlege egeiske øyane. Ho vart oppretta ved den administrative reforma i 2010, og&nbsp;var tidlegare ein del av prefekturet Kykladane.

Periferieininga er sett saman av øyane og kommunane (nummer på kartet)
*Sérifos (15)
*Sífnos (17)
*Kímolos (9)
*Mílos (11)
Hovudstaden er Mílos.

## Byar og tettstader
Dei største byane og tettstadene i periferieininga er:

## Referansar
Hjalmar Løberg

**Hjalmar Andreas Georg Johannes Løberg** () var ein norsk gardbrukar og stortingsmann frå Vikedal i Ryfylke. Ole Løberg var far hans.

Løberg var berre 17 år gammal då han i 1848 vart gardbrukar på Solheim i Årstad i Hordaland, i dag i Bergen by. Han var medlem av heradsstyret og ordførar i Årstad i fleire år, også forlikskommissær.

Løberg hadde fast sete for Søndre Bergenhus amt på Stortinget i perioden 1868 til -82. Perioden 1883-85 var han 1. varamann og møtte heile 1883-sesjonen for Nils Juel, og tida 2. juli 1884 til 13. april 1885 i staden for Baard Haugland som hadde vorte statsråd. Mest heile tida frå 1868 til -83 var han medlem av næringskomite nr 1, perioden 1877-79 var det berre ein næringskomite, han var med i denne òg. Medlem av valkomiteen frå 1874 og alle seinare tingsamlingar han var med på. Elles med i røysterettskomiteen 1877-79 og skattekomiteen 1882. Både i 1883 og 1885 var han medlem av Lagtinget.

Løberg vart tiltala for «majestætsforbrydelse» for ein artikkel han skreiv i avisa «Hardanger» i 1877, i samband med at Johannes Johannesson Aga fekk ein medalje for sitt arbeid som landbrukar. Han vart då dømt til fengselstraff.

Han døydde på garden sin i Årstad i 1906.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
*
Anton Jenssen (1850-1927)

**Anton Jenssen** () var ein norsk forretningsmann og stortingsmann frå Trondheim. 

Han var son av børskommissær Anton Mathias Jenssen og Johanne Catharine Richter og soneson av Hans Peter Jenssen (1797–1868).
Hans Peter Jenssen (1848–1902) var bror hans.

Jenssen høyrde til fjerde generasjon av Trondheims-handelshuset Jenssen & Co. Sjølv reiste han utanlands og utdanna seg i handel, han var både i Cumberland i England, Dresden og Paris. Frå 1877 var han ein av eigarane av firmaet Jenssen & Co, og han overtok heile firmaet i 1892. Han var børskommissær frå 1893, framleis i Trondheim. Jenssen var styreformann for Nordenfjeldske dampskipsselskap, direktør i Trondhjems privatbank og Trondhjems sparebank. Han var også direktør i Trondhjems Aktietrælastkompani og i A/S Norske Alliance. Han var medlem av formannskapet i Trondheim frå 1882 til -88.

Jenssen var 1. representant frå Trondheim og Levanger på Stortinget 1889-91, der han var medlem av næringskomite nr 2.
 
Han vart kommandør av St. Olavs Orden i 1911. 

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Nils Eyde

**Nils Eyde** () var ein norsk kjøpmann, skipper og stortingsmann frå Flekkefjord. Jacob Eyde var bror hans.

Eyde var son til ein kjøpmann og skipsreiar. Sjølv vart han student 1859, og tok styrmann- og skippereksamen fem år seinare. Frå 1870 var han kjøpmann, skipsreiar og forsikringsagent i fødebyen. Med åra fekk han i tillegg postar som losoldermann, hamnefut og innrulleringsbetjent..

Eyde var medlem av bystyret frå 1879 og sparebankdirektør frå 1886. Han møtte på Stortinget fyrste gongen 30. april, som varamann for Elias Didrichsen. Perioden 1889-91 var han Flekkefjord sin representant på Stortinget, der han var medlem av næringskomite nr 2.

Han døydde i Flekkefjord i 1891.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Nils Pukstad

**Nils Nilsson Pukstad** () var ein norsk underoffiser, gardbrukar og stortingsmann frå Stadsbygd i Sør-Trøndelag.

Pukstad var son til ein gardbrukar. Sjølv gjekk han underoffisersskulen i Trondheim. Han tok eksamen 1868 og var sersjant 1870, kommandersersjant 1885. Han kjøpte garden Blekstad i heimbygda i 1875 og dreiv denne til han kjøpte ein annan gard, Ruberg, i 1889. Han fekk skipa sparebank for Stadsbygd, der han var styreformann til han døydde.

Pukstad var 4. representant frå Søndre Trondhjems amt på Stortinget 1889-91. Han var medlem av Lagtinget og militærkomiteen.

Han døydde i Kristiania i 1890.

## Kjeldre
* Lindstøl, Tallak: *Stortinget og Statsraadet 1814-1914*. Kristiania, 1914
Gjert Holsen

**Gjert Martines Markvarsson Holsen** () var ein norsk gardbrukar og stortingsmann frå Holsen sokn i Førde i Sunnfjord.

Holsen var son til ein gardbrukar. Han overtok farsgarden i 1888 og dreiv denne i lang tid. Perioden 1887-1910 var han medlem av heradsstyret i Førde, åstadskommissær i seks år.

Holsen representerte Nordre Bergenhus amt på Stortinget 1889-1900 og 1903-06, og deretter einmannskrinsen Sunnfjord 1906-12. Bolken 1889-97 var han medlem av tollkomiteen, 1898-1900 og 1903-12 av budsjettkomiteen. Elles var han 1903-12 medlem av Lagtinget, der han var president i 1905-06, og i valkomiteen. Han var med i spesialkomiteen av 1905 og medlem av Stortinget sin deputasjon til kongekroninga i Trondheim i 1906.

## Kjelde
* Lindstøl, Tallak: *Stortinget og Statsraadet 1814-1914*. Kristiania, 1914
Ole Danielsen

**Ole Nikolai Danielsen** () var ein norsk skipper, gardbrukar og stortingsmann frå Øyestad i Aust-Agder.

Danielsen var son til ein gardbrukar. I yngre år var han sjømann, tok så styrmannsutdanning i Arendal. Åra 1965-78 var han skipper, budde då på farsgarden. I 1879 slo han seg ned som gardbrukar på garden Froland i Froland, der kona hans var i frå. Han var medlem av heradsstyret i Froland, åstadskommissær og sparebankdirektør.

Danielsen var 4. representant frå Nedenes amt på Stortinget 1889-91. Han var då medlem av tollkomiteen.

Han døydde på garden sin i Froland i 1901.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Albert Bøhn

**Albert Bøhn** () var ein norsk handelsmann, gardbrukar, lensmann og stortingsmann frå Nes på Romerike.

Bøhn var son til ein gardbrukar. Han var krambudreng på Kongsvinger frå 1852. I 1860 opna han landhandel i Nes, ein handel han dreiv til 1887. Han tok over garden Grini etter foreldra og dreiv denne frå 1861 til 1910. Åra 1891-1909 var han lensmann i Nes.

Bøhn var medlem av heradsstyret i mange år, ordførar i 14 år. Elles forlikskommissær og medlem av amtsutvalet. Han var tilsynsmann ved Kongsvingerbanen og medlem av representantskapen i Noregs Bank.

Bøhn representerte Akershus amt på Stortinget 1877-79 og 1889-1906, samt einmannskrinsen Øvre Romerike 1906-09. Perioden 1877-79 var han medlem av konstitusjonskomiteen. Han var 1889-1903 medlem av justiskomiteen, 1889-93 og 1895-1909 av valkomiteen, samt 1889-91 og 1895-1909 av fullmaktskomiteen. Elles var han 1903-09 president i Lagtinget og medlem av tollkomiteen, sekretær i sistnemnde 1903-06. Han var medlem av sivilprosesskommisjonen.

Han døydde i Nes i 1913.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Spesialtransport

**Spesialtransport** er eit omgrep som vert nytta om transport av last som har så stor masse eller dimensjonar at dei krev spesialløyve for å transporterast etter offentleg veg. Lasten vert ofte plassert på ein svanehalshengar som kan vera bygd som ein semitrailer, eller dregen av ei balasttrekkvogn. 

Typisk last som krev spesialtransport er store anleggsmaskinar, transformatorar, generatorar til kraftverk, hus, store tankar, og så vidare.

Slike spesialtransportar krev spesialløyve og vert ofte planlagde lang tid i førevegen. Transportane vert utførte med låg fart og det er ofte naudsynt å stenga vegen for annan trafikk. For at vanleg trafikk skal verta minst mogleg hindra vert dei ofte utførte på natta.

Det vert ofte nytta spesialhengarar med mange hjul for å få ned akseltrykket, slik at ein ikkje øydelegg vegane. Der er vanlegvis bruene som set grenser for kor stor masse som kan transporterast og det er ikkje uvanleg at bruer må forsterkast. 

I Noreg er det krav til følgjebil/leiarbil når transporten har ei breidd som overstig tre meter, eller totallengda er større enn 23,5 meter.
Transportar med større masse enn 65 tonn må ofte ha leiing av Statens vegvesen for passering av somme bruer. I Hordaland, Sogn og Fjordane og Nordland fylke vert det kravd politieskorte om transporten er breiare enn 3,5 meter. I resten av landet slår kravet til politieskorte inn når breidda overstig 4 meter.

## Galleri

Convoi A380 Eauze.JPG|Transport av deler til Airbus A380 på Itinéraire à Grand Gabarit i Eauze i Midi-Pyrénées i Frankrike.
Nord-Süd-Stadtbahn Köln - Teil einer Schildvortriebsmaschine.jpg|Transport av ein del av ei tunnelboremaskin.
Fuselage transported on semi-trailer truck.jpg|Transport av flyskrog.
Flickr - Quistnix! - Heavy Load - the Transformers are coming - 5 (CC-BY-SA).jpg|Transport av ein transformator.
Wind turbine transport to Aulepa.JPG|Transport av ein del til ein vindturbin i Estland.
Moving house.JPG|Transport av eit hus.
Wind turbine blade transport I-35.jpg|Transport av vengje til vindturbin.
Baureihe 18 316 auf Schwertransport 101 0982.jpg|Transport av damplokomotiv på svanehalshengar.
Norsk Følgebil.JPG|Norsk følgjebil.
Ole Veseth

**Ole Johannesson Veseth** () var ein norsk skulemann og gardbrukar frå Haus i Hordaland. Johannes Olsson Veset var far hans.

Veseth vart i 1867 seminarist frå Stord. Dei to neste åra var han huslærar, deretter tre år lærar i offentleg skule, til sist to år lærar i privat skule i hovudstaden. Åra 1874-78 styrar ved Svend Foyns private borgarskule i Tønsberg. Frå 1878 var han gardbrukar på farsgarden i Haus.

Veseth var medlem av heradsstyret i Haus frå 1880, ordførar 1884-1904. Forlikskommissær 1884-1905, og ei rekke kommunale verv.

Veseth var 2. representant frå Søndre Bergenhus til Stortinget perioden 1889-91. Valbolken 1895-97 møtte han i 1895 i staden for Baard Haugland frå 1. juli og resten av valperioden. Han var medlem 1889-91 av kyrkjekomiteen, 1895 av sosialkomiteen, 1896-97 av Lagtinget og budsjettkomiteen.

Veseth døydde ugift på Mjelde i Haus i 1907.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Sýros-Ermoúpoli

**Sýros-Ermoúpoli** (gresk Σύρος-Ερμούπολη) er den einaste kommunen på øya Sýros i Kykladane i Egearhavet. Administrativt høyrer kommunen til under periferieininga Sýros i periferien Dei&nbsp;sørlege&nbsp;egeiske&nbsp;øyane. Kommunen omfattar øya Sýros, dessutan ein del småøyar utan busetnad, mellom anna fangeøya Járos.

## Administrativ inndeling
Kommunen vart danna i 2011 ved at ein slo saman dei tidlegare kommunane
* Ermoúpoli
* Áno Sýros
* Posidonía
Dei tre tidlegare kommunane er no kommunaleiningar.

## Byar og tettstader
Dei største byane og tettstadene i kommunen er:

Andre busetnader på øya er:

Småøyar i kommunen:
* Varvaroúsa (0)
* Járos (0)
* Didými (0)
* Strongiló Ermoupoléos (0)
* Áspro (0)
* Náta (0)
* Strongiló Posidonías (0)
* Skhinonísi (0)

## Referansar
Biltransporter

**Biltransporter** er ein lastebil, med eller utan tilhengar, innretta for transport av personbilar. Semitrailerar vert ofte nytta til dette føremålet, men lastebil utan hengar, eller lastebil med slepvogn kan òg nyttast. Biltransporterar er ofte opne, men nokre er lukka, slik at bilane er verna mor ver og vind under transport. Små transporterar for ein bil òg vanleg. Desse er ofte utstyrte med vinsj og vert nytta som bergingsbilar.  

Bilane vert transporterte i to eller tre høgder. Dei øvre dekka vert heva og senka hydraulisk. Under lasting vert det øvste dekket senka ned, slik at bilane kan køyrast opp på det. Bilane vert så festa til dekket før det vert heva. Om det er eit mellomdekk vert dette lasta etter det øvre dekket. Til sist vert det nedre dekket lasta opp. Under lossing vert desse operasjonane utførte i motsett rekkjefølgje.  

## Galleri

Fil:Ktt metago.jpg|Mercedes-Benz lastebil med slepvogn.
Fil:Autotransporter 1.JPG|Lukka semitrailer biltransporter.
Fil:Car transporter 006.JPG|Ein Hini biltransporter for tre bilar.
Fil:Car transporter 005.JPG|Ein liten biltransporter (Isuzu) for ein bil.
Kjettingplass

**Kjettingplass** er ei avkøyring før bratte bakkar der lastebilar og vogntog har høve til å stå medan dei legg på, eller har av, kjettingar. Dei slepp då å stogga midt i vegen, der dei ville vera til hinder for trafikken. Kjettingplassar er merkte med skilt 400-500 m før plassen, slik at sjåførane får tid til å stogga.

## Kjelder
Korkeik

**Korkeik** er eit vintergrønt tre i eikeslekta, kjend for å produsera kork. Treet stammar frå middelhavslanda i Sørvest-Europa og Nordvest-Afrika. Det kan bli opptil 30 meter høgt, men har ofte hemma vekst i sitt naturlege miljø. Trea kan bli 150–250 år gamle.

## Bruk
Korkeika har eit svampaktig lag mellom den ytre flata av barken og det indre levande laget, kalla blautbast. Ein skreller stammen med visse mellomrom og tek ut kork. Om det er gjort rett, kan ein hauste kork frå trea kvart tiande til tolvte år utan å skade treet, for korklaget veks ut att. Kork har mange kommersielle bruksområde, som i flaskekorkar, oppslagstavler, ølbrikker, isolering, lok for syltetøysglas eller krukker, golvmateriale, pakningar i motorar, handtak og så bortetter. 

Ein dyrkar korkeik i Algerie, Marokko, Tunisia, Portugal, Spania og Frankrike. I desse landa dekkjer korkeikskogar rundt 25&nbsp;000 km². Portugal er den største korkprodusenten og står for rundt halvparten av korkhausten i verda. Korkeik er verna i Portugal, berre gamle tre som ikkje dannar meir kork kan fellast med løyve frå landbruksdepartementet.

Korkeik blir også dyrka som prydplante i parkar og liknande.

## Økologisk tyding
Korkeikskogar dannar habitat for fleire utryddingstruga dyr, som pantergaupe (*Lynx pardinus*) på den iberiske halvøya og gibraltarape (*Macaca sylvanus*) i Atlasfjella og på Gibraltar.

## Kjelder

----
**Denne artikkelen inneheld stoff frå [http://en.wikipedia.org/w/index.php?title=Quercus_suber&oldid=418260281  «Quercus suber]» frå ,  den 8. april 2011.*  

## Bakgrunnsstoff
Ikonografi

**Ikonografi** (frå gresk *eikon*, ‘bilde’ og *grafi*, ‘skrift’, ‘biletlære’) er evna til å forstå innhaldet i kunstverk. Det er eit eige fag innan kunsthistorie. Ikonografi tek for seg symbolske tydingar i kunst, til dømes attributtar (gjenstander), allegorisk tyding og motiv, og prøver lesa kva kunstverket seier om haldningane og tankane til kunstnaren og samfunnet rundt. Ikonografi blir også brukt i semiotikk, medievitskap og generelt om innhaldet i biletlege framstillingar.

Enkel ikonografi går ut på at ein kan kjenna att ein framstilt figur gjennom attributtane hans. Dette er formidling utan bruk av skrift, og dermed ei form for kommunikasjon som også folk som ikkje kan lesa kan ta del i. Slik ikonografi er vanleg i religiøs kunst, til dømes framstillingar av kristne figurar, hindugudar, buddhafigurar og liknande.

## Sjå òg
*Symbol i buddhismen
*Symbol i hinduismen
*Symbol i islam
*Symbol i jødedommen
*Symbol i kristendommen

## Kjelder

*

**Denne artikkelen bygger på «[[:en:Iconography|Iconography]]» frå ,  den 8. april 2011.*  

## Bakgrunnsstoff
Gunnar Greve Pettersen

**Gunnar Greve Pettersen**, og kjend som **Gest** () er ein norsk hiphop-artist og rappar. I 2011 var han dommar i fjernsynsprogrammet *[[Idol Noreg|Idol]]* på TV2.

Han rappa i bandet Spetakkel frå 1999 til 2005, saman med «TomTom», «Piddi» og «Trost», og med «DJ Leven» som snurra plater. Gest og Piddi hadde i 1996 også danna gruppa Lynx Connection (seinare Verbally Vicious).

Dei siste åra har han jobba som soloartist. I 2006 var han ein av artistane på *Dans til musikken*, eitt samlealbum som blei gitt ut for å heidre Lasse Myrvold sitt bidrag til norsk musikkhistorie, og i 2007 gav han ut debutalbumet sitt, *I Grevens Tid*.

Februar 2009 hadde han konsert på VilVite-senteret i Bergen, i samanheng med maritim yrkesmesse. 22. juni 2010 song han på opninga av Bybanen i Bergen på Nesttun.

Han har også vore sjef i Nordnæs Bataillon.

## Referansar

## Kjelder

**Denne artikkelen bygger på «[[:nb:Gunnar Greve Pettersen|Gunnar Greve Pettersen]]» frå ,  den 8. april 2011.*
Magne Furuholmen

**Magne Furuholmen** (), også kjend som **Mags**, er ein norsk musikar og kunstnar frå Oslo.

## Karrierestart

Barndomsvenene Furuholmen og Paul Waaktaar-Savoy spelte saman i bandet Bridges tidleg på åttitalet, og gav ut plata *Fakkeltog* i 1981, men vart oppløyst seinare same året. Etter eit englandsopphald for å knyta kontaktar, tok dei kontakt med Morten Harket, som den gongen song i gruppa Soldier Blue. Etter kvart fekk trioen eigen manager, og reiste til England på nytt for å spela inn debutplata *[[Hunting High and Low]]*. Dette vart byrjinga til A-ha, der Magne Furuholmen spelte keyboard, Waaktaar-Savoy spelte gitar og Harket var vokalist.

Furuholmen har hatt stor suksess med A-ha, og har vunne fleire spellemannprisar med gruppa. Under Spellemannprisen 1985 vart dei til og med kåra til *Årets spellemann*. Etter å ha gjeve ut fem studioplater og éi samleplate, tok A-ha pause rundt 1993.

## Kunstnar og filmmusikar

Parallelt med bandsuksessen studerte Furuholmen kunst med Kjell Nupen som lærar i perioden 1989-1993. I 1995 hadde han si fyrste utstilling, *Kutt* på Henie Onstad Kunstsenter, og det har vorte fleire med åra. Ein av desse er *Payne's Gray*, som han hadde i 2004, også på Henie Onstad i Høvikodden.

Som musikar starta Furuholmen eit samarbeid med komponisten Kjetil Bjerkestrand. Dei tok artistnamnet Timbersound og har spesialisert seg på filmmusikk. Saman har dei laga filmmusikken til Ti kniver i hjertet frå 1994, Hotel Oslo frå 1997, 1732 Høtten frå 1999 og Øyenstikker frå 2001. For *Hotel Oslo* fekk dei Edvard-prisen i klassen *Musikk til annan kunstart* i 1998.

## Gjenforeining av A-ha

Rundt år 2000 kom A-ha saman igjen etter sju år utan å ha gitt ut plater. Dette vart ei svært vellukka gjenforeining som resulterte i tre nye album, fleire singlar, turnéar og einskildkonsertar. Den siste turnéen til A-ha vart avslutta med ein konsert i Oslo i desember 2010. Under Spellemannprisen 2010 var det Furuholmen og Morten Harket som tok imot Spellemannskomitéens heiderspris på vegner av gruppa.

## Solokarriere

På totusentalet har Furuholmen sjølv gjeve ut to soloalbum. På *Past, Perfect, Future Tense* frå 2004 samarbeider han med dei britiske banda Coldplay og Travis, og songane kan direkte knytast til kunst av Furuholmen.  *A Dot of Black in the Blue of Your Bliss* frå 2008 er innspelt i Sør-Frankrike saman med norske musikarar.

## Anna

I 2011 har Magne Furuholmen gått inn i styret til klesmerket Moods of Norway.

Magne Furuholmen er gift og har to søner.

## Referansar

## Kjelder

* Artikkelen er basert på bokmålswikipedia om A-ha, henta inn 8. april 2011.
* 

## Bakgrunnsstoff

* Offisiell nettside.
Jørg Berge

**Jørg Berge** () var ein norsk sjømann, lærar, journalist, fyrvaktar og stortingsmann frå Arendal.

Berge var son til ein skipper og navigasjonslærar. Sjølv tok han styrmannseksamen og reiste til sjøs i fleire år. Då han vart sjuk, mønstra han av i Montreal i Canada. Der gjekk han, 1873-76, på eit fransk seminar, heldt så fram studiane i Paris. Han arbeidde på eit meklarkontor i Spania i to år, sidan i Narbonne i Frankrike. Åra 1883-89 underviste han ved katolske skular i Kristiania og i Alta, og vart kateket i Harstad. Sidan arbeidde han i avis, også som redaktør, og som agent for fråhaldssaka. I 1907 fekk han stilling som fyrvaktar på Måholmen i Vikna.

Berge representerte krinsen Tromsø, Bodø og Narvik på Stortinget 1903-06, der han var medlem av kyrkjekomiteen. På tinget representerte han Arbeidarpartiet, og var ein av dei fire, aller første representantane dette partiet hadde på Stortinget. Dei andre tre var Alfred Eriksen, Meyer Foshaug og John Lind-Johansen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
John Lind-Johansen

**John Lind-Johansen** () var ein norsk gardbrukar og fiskar frå Ibestad i Troms. I 1903 vart han ein av dei fire fyrste arbeidarparti-representantane på Stortinget. Jørg Berge, Alfred Eriksen, Meyer Foshaug var dei andre tre. 

Han var son til ein gardbrukar og fiskar, og tok yrke etter far sin. Frå 1878 var han høvedsmann og frå 1886 også gardbrukar på farsgarden Årstein. I 1889 fekk han stipend og reiste til verdsutstillinga i Paris, på ferda reiste han innom kystbyar i Frankrike og Belgia der han studerte bankfiske. År 1891 var han med å skipe eit trygdelag for båtar.

Lind-Johansen var 1. representant frå Tromsø amt på Stortinget 1903-06, vald for Arbeidarpartiet. Den neste stortingsperioden, 1906-09, vart han vald frå einmannskrinsen Trondenes. I begge periodane var han medlem av Lagtinget, samt 1903-06 av tollkomiteen og 1906-09 av næringskomite nr 1.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
* 
*
Spetakkel

**Spetakkel** var ei hip-hop-gruppe frå Bergen som vart skipa i 1999. Spetakkel rappa på norsk.

Spetakkel bestod av rapparane Gunnar Greve Pettersen (Gest), Petter Zweidorff (Piddi), Trond Johannessen (Trost), Thomas Haugland (TomTom) og Even Eriksen Ytre-Arne (DJ Leven).

Gest og Piddi hadde tidlegare rappa i lag i gruppa *Lynx Connection*. Denne skifte namn til *Verbally Vicious* før dei blei til *Spetakkel* i 1999. Spetakkel hadde éin stor hit i Noreg; det var *Kem rockar?* frå plata *Spetakkel* der artisten *Myrna* syng på refrenga. Dei gav ut sin fyrste EP i 2002, og vart nominert til Alarmprisen i 2003.

Spetakkel gav ut si siste plate i 2005. Sidan den gong har Gest starta med ein solokarriere.

## Diskografi

* *Opp av Bekkalokket* (EP, 2002).
* *Spetakkel* (2003)
* *Hansedansen* (EP, 2004)
* *Spetakkel presenterer slaglinjeslaget* (2005)

## Kjelder

**Denne artikkelen bygger på «[[:nb:Spetakkel|Spetakkel]]» frå ,  den 8. april 2011.*  

## Bakgrunnsstoff

* Ballade.no om Spetakkel.
* VG si anmelding av plata Spetakkel.
* Teksten til Kem rockar.
* Spetakkel på NRK Urørt
Meyer Foshaug

**Meyer Nilsson Foshaug** () var ein norsk gardbrukar og stortingsmann frå Målselv i Troms. Bortsett frå perioden 1922-24, då han representerte Norges Socialdemokratiske Arbeiderparti, var han stortingsrepresentant for Arbeidarpartiet. Foshaug var saman Jørg Berge, Alfred Eriksen og John Lind-Johansen dei aller fyrste stortingsrepresentantane for Arbeidarpartiet.

Han var fødd på garden Fosshaug i Målselv, der far hans dreiv gard. 25 år gammal tok han over ein tredel av farsgarden og bygde sitt eige gardsbruk. Dette bruket dreiv han sidan. Han var medlem av heradsstyret i Målselv 1900-03.

Foshaug representerte Tromsø amt på Stortinget 1903-06, Senja krins 1906-18, Malangen krins 1919-21 og Tromsø fylke 1922-24 og 1928-45. Valbolken 1931-33 var han 1. varamann, møtte då delar av 1931- og heile 1932-sesjonen. Han var 1903-09 medlem av gasje- og pensjonskomiteen, medlem 1910-12 av, sekretær 1913-24 og formann 1928-30 i vegkomiteen. 1934-36 medlem av og 1937-45 formann i veg- og jarnbanekomiteen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Ulrik Lange

**Ulrik Frederik Lange** () var ein norsk skulemann og stortingsmann, fødd på Jevnaker i Oppland. Otto Lange var bror hans.

Ulrik Lange vart student frå Christiania katedralskole i 1826 og cand. theol. i 1832. Under studietida var han lærar ved latinskulane i Drammen og seinare i Christiania. Frå 1832 var han styrar av Tromsø middelskole, til han 1849 fekk ei liknande stilling på Lillehammer. Der arbeidde han til han døydde.

Lange var bystyremedlem i mange år, både i Tromsø og på Lillehammer.

Lange representerte Tromsø på Stortinget i 1842 og 1845, og krinsen Lillehammer og Hamar 1854-60. Han var medlem 1842 av gasje- og pensjonskomiteen, 1845 av kyrkjekomite nr 2, 1854 av kyrkjekomiteen og komiteen om fordelinga av vegskatten. 1857 var han formann i kyrkjekomiteen og medlem av komiteen om representasjonsfordelinga, 1859-60 atter medlem av kyrkjekomiteen. Både i 1857, på omframstortinget 1858 og det ordinære Stortinget 1859-60 var Lange medlem av Lagtinget.

Han døydde på Lillehammer i 1878, ein månad før han skulle gå av frå rektorstillinga.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Carl Konow

**Carl Konow** () var ein norsk kjøpmann og stortingsmann frå Bergen. Wollert Konow den eldre var far hans.

Konow gjekk 1821-23 i handelslære på ein skule i [Brixton] i [England. Frå 1823 dreiv han handel i heimbyen Bergen gjennom eige handelshus. Seinare vart han medeigar i firmaet Johan C. Martens & Co. Han var medlem av formannskapet i Bergen 1840-48, forlikskommissær frå 1862. Direktør i Bergens Privatbank 1856-70.

Konow representerte Bergen på Stortinget 1848-51 og 1857-58. I 1848 var han sekretær i konstitusjonskomiteen og komiteen om pengekrisa, dessutan medlem av komiteen om skattestellet i byane. Han var i 1851 medlem av komiteen om jarnbaneanlegg, og både i 1851 og 1857 medlem av budsjettkomiteen. 1857 og -58 medlem av valkomiteen, på siste tinget også medlem i komiteen om statslån. I 1851 reiste han til Spania som utsending frå regjeringa, målet var å få redusert tollsatsane på fisk. 

Han døydde i Bergen i 1876.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Johannes Tørrissen Worum

**Johannes Tørrissen Worum**, () var ein norsk lærar og stortingspolitikar frå Ytterøy i Nord-Trøndelag. Worum var son til stortingsrepresentant Tørris Johnsen Worum og Ingebor Olsdatter.

Worum gjekk ut frå Asker seminar i 1839, og var frå 1840 kyrkjesongar i heimbygda Ytterøy til han døydde. Tida 1840-62 var han også lærar. Han var kommunekasserar i Ytterøy 1845-73 og ordførar for heradet 1848-51 og 1856-59. Dessutan var han forlikskommissær frå 1856 og styreformann for den lokale sparebanken frå 1862.

Worum hadde sete på Stortinget i 1854 og 1859-60 som representant for Nordre Throndhjems Amt. I 1854 var han medlem av budsjettkomiteen, og i 1859-60 av justiskomite nr 2. Ved stortingsvalet mellom dei to tingsamlingane han deltok på, vart han vald til 1. varamann. 

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914
Idol 2003 Noreg

***Idol 2003: Jakten på en superstjerne*** var den fyrste sesongen av songtalentprogrammet *[[Idol Noreg|Idol]]*. Serien starta på TV 2 hausten 2003. Vinnaren var Kurt Nilsen som òg vann den internasjonale versjonen, World Idol, 1. januar 2004.

## Finalistar
# Kurt Nilsen 
# Gaute Ormåsen
# David Pedersen 
# Rebecca Ludvigsen 
# Espen Grjotheim 
# Tone Anette Eidsheim Elde 
# Linn Solemdal Andersen
# Orji Okoroafor 
# Guro Dugstad
# Jeanette Vik
Tankbil

**Tankbil** er ein lastebil med ein tank for transport av væsker, gass og så vidare. Tankbilar vert nytta for mange føremål, som distribusjon av drivstoff til bensinstasjonar, etterfylling av drivstoff på fly på flyplassar, transport av kjemikaliar, distribusjon av vatn i tørre område, og så bortetter. Dei finst i mange storleikar, frå små lette lastebilar, til store vogntog. Dei vanlegaste typane er enkel lastebil og semitrailer.

## Lastsikring
Tankane er som oftast oppdelte i fleire rom med skott mellom, for at veska ikkje skal flytta seg til den eine sida i svingar eller til den eine enden i bakkar. Sideskotta treng ikkje vera heilt tette, men kan ha små opningar, slik at veska berre kan flytta seg sakte frå side til side. Om veska kunne flytta seg fritt kunne det føra til velting i svingar. I lengderetning er det best å ha heilt tette skott, slik at veska ikkje flyttar seg bakover i lange oppoverbakkar, eller framover i lange nedoverbakkar. Om veska var fri ril å renna bakover i in semitrailer til dømes, ville marktrykket på drivhjula på trekkvogna verta kraftig redusert og ein ville ikkje koma opp bakkar på vinterføre.

## Transport av farleg gods
Mange væsker og gassar er brannfarlege, andre er giftige, og somme er eksplosjonsfarlege. Slike stoff vert klassifiserte som «farleg godt» og styremaktene i dei fleste land set strenge krev både til tankbilen og til opplæring av føraren. I Noreg er desse krava set av Direktoratet for samfunnssikkerhet og beredskap; sjå og Forskrift om landtransport av farlig gods.

## Galleri

Fil:Kerosene truck Aichi Japan.jpg|Distribusjon av parafin i Japan.
Fil:Aircraft being fueled by tanker.jpg|Ein Airbus A310 vert tanka opp på flyplassen i Praha.
Fil:Maitoauto.JPG|Ein mjølkbil.
Fil:AGA tank truck Jyväskylä.jpg|Ein Volvo tankbil med slepevogn i Jyväskylä i Finland.
Fil:Australian road train headed by Volvo NH15.jpg|Eit Volvo NH15 vogntog-tankbil i Australia. 
Fil:Kamaz_fuel-servicing_truck_displayed_at_2007_MAKS_Airshow.jpg|Ein terrenggåande Kamaz tankbil.
Fil:An empty Ural-4320-based tank truck in Tajikistan.jpg|Ural 4320 terrenggåande tankbil i Tadsjikistan.
Fil:Scammell Geuze Boon h.jpg|Gamal Scammell ølbil.
Fil:StateLibQld 1 117120 Shell Petrol Tanker on an International truck chassis, ca.1934.jpg|International Harvester tankbil frå ca. 1934.


## Kjelder
Jacob Roll frå Spydeberg

**Jacob Roll** () var ein norsk gardbrukar, brukseigar og stortingsmann frå Spydeberg i Østfold.

Roll var son til ein sorenskrivar. Han overtok garden Haugen i Spydeberg frå far sin, der han også hadde sagbruk og mylnebruk. Frå 1837 til -41 var han den fyrste ordføraren i Spydeberg, på ny ordførar 1847-51. Tida 1843-56 var han forlikskommissær.

Roll representerte Smaalenenes amt på Stortinget frå 1836 til 1851. Han møtte første gongen 26. mai 1836 og på omframstortinget 1836-37 som 1. varamann, i staden for Ole Korfitssen Lund. Sidan var han fast representant. Han var 1836 medlem av kyrkjekomiteen, 1839, -45 og -48 av militærkomiteen og 1851 av militærkomite nr 1. Elles var han medlem av næringskomite nr 2 i 1842 og av valkomiteen i 1851.

Han døydde på eigedomen sin i Spydeberg i 1857.

## Kjelder
* 
*